23. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 7956/7131 της 28 Φεβρ./21 Μαρτ. 1979 (ΦΕΚ Β΄  285) Περί ρυθμίσεως μισθολογικών θεμάτων ιατρών ιατρείων ΙΚΑ καθώς και του Υγειονομικού προσωπικού των Ιατρείων αυτών. ΄Εχοντας υπόψη: α)Την διάταξη της παρ. 2 του άρθρ. 17 του Νόμ. 754/1978 «περί ρυθμίσεως των αποδοχών των δημοσίων υπαλλήλων πολιτικών και στρατιωτικών, των υπαλλήλων ΝΠΔΔ ως και άλλων τινών συναφών διατάξεων». β)Τα πρακτικά της 41ης Γενικής Συνεδριάσεως της Ολομελείας του Ελεγκτικού Συνεδρίου της 6ης Δεκ. 1978. γ)Το γεγονός ότι έχουν γεννηθεί αμφιβολίες περί του εάν τα ιατρεία του ΙΚΑ υπάγονται στην έννοια των νοσηλευτικών Ιδρυμάτων της περιπτ. α της παρ. 6 του άρθρ. 7 του Νόμ. 754/1978, αποφασίζουμε: Στην έννοια των νοσηλευτικών Ιδρυμάτων εν γένει και Σταθμών Πρώτων Βοηθειών της περιπτ. α της παρ. 6 του άρθρ. 7 του Νόμ. 754/78 υπάγονται και τα Ιατρεία του ΙΚΑ και ως εκ τούτου οι ιατροί που απασχολούνται σ’ αυτά καθώς και το λοιπό βοηθητικό υγειονομικό προσωπικό αυτών εξαιρούνται από τους περιορισμούς των παρ. 1 και 3 του ίδιου άρθρου και Νόμου. Σελ. 378,778(β) Τεύχος ΣΤ71-Σελ. 62 Η ισχύς της αποφάσεως αυτής αρχίζει από 1.1.1978. Η απόφαση αυτή να δημοσιευθεί στην Εφημερίδα της Κυβερνήσεως. 